b'\n_START_ARTICLE_\nBeli\n_START_SECTION_\nZemljopisni polo\xc5\xbeaj\n_START_PARAGRAPH_\nNaselje se nalazi na bre\xc5\xbeuljku nedaleko mora. Mjesto je na nadmorskoj visini od oko 100 metara, a zra\xc4\x8dnom linijom je udaljeno od mora tek 200 metara. Ispod mjesta je i lu\xc4\x8dica, Luka Beli. Luka je potpuno izlo\xc5\xbeena vjetrovima I i II kvadranta pa se ne preporu\xc4\x8duje za dulji boravak._NEWLINE_Najbli\xc5\xbee naselje je Sveti Petar (2,5 km ju\xc5\xbeno).\n_START_SECTION_\nStanovni\xc5\xa1tvo\n_START_PARAGRAPH_\nPrema popisu iz 2011. godine ima 45 stanovnika.\n_START_SECTION_\nRimski most\n_START_PARAGRAPH_\nRimski most - prema analizi \xc5\xbebuke i tehnici gra\xc4\x91enja potje\xc4\x8de iz rimskog doba. U potpunosti je sa\xc4\x8duvan i predstavlja rijedak primjer rimske arhitekture. Most ima jedan luk raspona 6,60 i visine 4,70 metara. Vjerojatno je izgra\xc4\x91en u doba cara Tiberija, jer je ve\xc4\x87 u njegovo doba Beli bio utvrda rimskih legionara.\n_START_SECTION_\nEkologija\n_START_PARAGRAPH_\nU blizini mjesta je i uto\xc4\x8di\xc5\xa1te za bjeloglave supove "Eko-centar Caput Insulae Beli".'